recursal/SuperWikiNEXT-32B huggingface dataset:
**பிரபஞ்ச நுண்ணலை அம்பலம்** (*cosmic microwave background*) என்பது இந்த பிரபஞ்சம் உருவாக காரனமான பெரு வெடிப்பின் போது உருவான வெப்பக் கதிர்வீசலின் எஞ்சிய வெப்பக் கதிர்வீசல் ஆகும். பிரபஞ்ச நுண்ணலை கதிர் இயக்கம் என்பது பிரபஞ்சத்தின் முதன் முதலாக தோன்றிய கதிர் இயக்கம் என்பதால் பிரபஞ்சவியலின் அடிப்படையாக எடுத்துக்கொள்ளப்படுகிறது. சாதரண வானியற் தொலைநோக்கியில் இரண்டு விண்மீன்கள் அல்லது இரண்டு விண்மீன் பேரடைகளுக்கு இடைப்பட்ட பகுதியைப் பார்க்கும் போது இருட்டாகத் தெரியும். ஆனால் நுண்ணுணர்வு மிக்க வானொலி அதிர்வெண் தொலைநோக்கி மூலம் பார்க்கும் போது இவைகளுக்கு இடையே ஒரு மங்கலான ஒளி இருப்பதும் இவை அனைத்துத் திசையிலும் சமமாகப் பரவியிருப்பதும் தெரிகிறது. ஆனால் இந்த ஒளி எந்த விண்மீன் அல்லது விண்மீன் பேரடையுடனும் தொடர்பு உடையது அல்ல.

1965 லேயே ரேடியோ ஆன்டெனாவில் இந்த நுண்ணலைப் பட்டு சதா கொர் என்ற சீற்ற ஒளியை எற்படுத்துகிறது என ஆர்னோ பென்சியா மற்றும் ராபர்ட் வில்லன் இருவரும் தற்செயலாகக் கண்டுள்ளார்கள். 1978 ல் இதற்காக இவர்களுக்கு இயற்பியலுக்கான நோபல் பரிசு வழங்கப்பட்டது.

பிரபஞ்சம் குழந்தை பருவத்தில் இருந்த போது அதாவது கோள்கள், விண்மீன்கள் உருவாகாத காலத்தில், பிரபஞ்சம் அடர்த்தியாகவும், அதித வெப்பமாகவும், ஹைட்ரஜன் பிளாசுமாவால் உருவான வெப்பப் புகையால் சூழப்பட்டும் இருந்தது. அதில் அணு மூலக்கூறுகளான எலெக்ட்ரான், புரோட்டான், நியூட்ரான் மற்றும் இன்ன பிற அடிப்படைத் துகள்கள் அனைத்தும் இந்த புகையுள் நிறைந்து காணப்பட்டது. ஆனால் அதன் அதித வெப்பம் காரணமாக இந்த மூலக்கூறுகள் ஒன்றினைந்து அணுக்களாக மாற இயலவில்லை. பின்னர் இந்த பிரபஞ்சம் விரிவடைந்த போது ஹைட்ரஜன் பிளாசுமாவும் அதில் இருத்த வெப்பமும் விரிவடைந்தது, இதனால் பிரபஞ்சம் குளிர்ச்சியடைய தொடங்கியது. அதனால் மூலக்கூறுகள் ஒன்றினைந்து அணுக்களாக மாற முடிந்தது. இந்த நிகழ்வுக்கு பின் எலெக்ட்ரான், புரோட்டானுடன் மோதிக் கொண்டிருந்த ஃபோட்டோன் தனியாகப் பிரிந்தது. இந்த ஃபோட்டோனை இன்று வரை ஒளியாகக் காண முடிகிறது. ஆனால் பிரபஞ்சம் விரிவடைய விரிவடைய இதன் ஆற்றல் குறைந்து இப்போது மிகக் குறைவான ஆற்றல் மட்டுமே இதற்கு உள்ளது. பிரபஞ்ச நுண்ணலை அம்பலத்தில் இடத்திற்கு இடம் சிறு வெப்ப மற்றும் அடர்த்தி மாற்றங்கள் காணப்படுகிறது.

பெரு வெடிப்புக் கோட்பாடுக்கும் பிரபஞ்ச நுண்ணலை அம்பலத்திற்கும் உள்ள தொடர்பு
---------------------------------------------------------------------------

பிரபஞ்ச நுண்ணலை அம்பலம், பெரு வெடிப்புக் கோட்பாட்டின் சிறந்த ஆதாரமாக அமைகிறது. மேலும் பிரபஞ்ச நுண்ணலையை அளவிடுதலில் ஏற்படும் முன்னேற்றம் பெரு வெடிப்புக் கோட்பாட்டை பிரபஞ்சம் உருவானதை விளக்க சிறந்த மாதிரியாக எடுத்துக் கொள்ளப்படுகிறது. 1960 ல் பிரபஞ்ச நுண்ணலையை கண்டறிந்த பிறகு பிரபஞ்சம் பற்றிய மற்ற கோட்பாடுகளில் ஆர்வம் குறைந்து விட்டது. பெரு வெடிப்புக் கோட்பாட்டின் படி, இந்தப் பிரபஞ்சம் உருவாகி அதன்பின் விரிவடைந்திருந்தால், வெப்பம் எப்படி பரவியிருக்கும் என்று விஞ்ஞானிகள் உருவாக்கிய மாதிரியுடன் இந்தப் பிரபஞ்ச நுண்ணலை அம்பலம் சரியாக ஒத்துப்போகிறது. இதனால் விஞ்ஞானிகள் பிரபஞ்ச நுண்ணலை அம்பலத்தை, பெரு வெடிப்புக் கோட்பாட்டின் ஆதாரமாகக் கொள்கிறார்கள்.
**திருமுருகன் காந்தி** இந்திய தேசத்தை சேர்ந்த தமிழ்த்தேசியவாதி மற்றும் பெரியாரிய சமூக சீர்த்திருத்தவாதி ஆவார். இவர் தமிழ்த்தேசிய இனத்தின் உரிமை சார்ந்து இயங்கும் அரசியல்-சமூக அமைப்பான *மே 17 இயக்கம்* என்கிற அமைப்பை தமிழீழ மக்களுக்கு ஆதரவாக உருவாக்கினார். திருமுருகன் காந்தி தமிழீழத்தில் நிகழ்ந்த இனப்படுகொலைக் குறித்த மே 17 இயக்கத்‌தின் கருத்துக்கள், செயற்பாடுகள் குறித்து 2012 ஆம் ஆண்டு சென்னைக் கடற்கரையில் நடந்த ஒரு பேரணியில் விளக்கியிருந்தார். இவர் கூடங்குளம் அணுஉலை எதிர்ப்புக்கு ஆதரவு தெரிவித்து அது சார்ந்த செயல்பாட்டாளராகவும் இருந்துள்ளார்.

மே 17 இயக்கத்‌தின் கருத்துகள் தமிழீழத்தில் இனப்படுகொலை கொல்லப்பட்டவர்களுக்கு அஞ்சலி செலுத்துகிற பண்பாட்டு உரிமையான நினைவேந்தல் நிகழ்வை மெரீனாவில் நடத்த தடை போடுவதென்பது சர்வதேச சட்டங்களின் படி உரிமை மீறல் என்று தெரிவித்தனர். நினைவேந்தல் உரிமையை மீட்டெடுப்போம் என்றும், ஒவ்வொரு ஆண்டும் எத்தனை அடக்குமுறை வந்தாலும், தொடர்ந்து தமிழர் கடலான மெரீனாவில் தமிழீழ இனப்படுகொலைக்கு நினைவேந்தல் நடக்கும் என்றும் அறிவிக்கப்பட்டது. இதனால் இவர் மீது குண்டர் சட்டத்தின் கீழ் வழக்கு பதிவு செய்யப்பட்டு கைது செய்யப்பட்டார். இவர் தமிழீழத்தில் நடைபெற்ற இனப்படுகொலை குறித்து ஐ.நா சபையில் பேசியிருக்கிறார்.

மேற்கோள்கள்
-----------

1. ↑  "Begin next stage of struggle by burning Sri Lankan constitution: May 17 Movement". 2014-05-19 அன்று பார்க்கப்பட்டது.
2. ↑

வெளி இணைப்புகள்
---------------

* மே 17 இயக்கத்தின் அதிகாரப்பூர்வ இணையதளம்
* Tamils should protest against UN demanding referendum: May 17 Movement, ஆகஸ்ட் 12, 2012 பரணிடப்பட்டது 2013-02-13 at the வந்தவழி இயந்திரம்
கோலாலம்பூர் பட்டாம்பூச்சி பூங்காவில் பெரிய அழகான மலேசியாவின் தேசிய பட்டாம் பூச்சி
**கோலாலம்பூர் பட்டாம்பூச்சி பூங்கா** *(Kuala Lumpur Butterfly Park)* மலேசிய நாட்டின் கோலாலம்பூர் நகரில் அமைந்துள்ள ஒரு பெரிய பட்டாம்பூச்சி உயிரியல் பூங்காவாகும். மலாய் மொழியில் தமன் ராம ராம கோலாலம்பூர் என்று குறிப்பிடுகிறார்கள். இப்பூங்கா மலேசியாவின் பிரபலமான சுற்றுலா அம்சமாகும். பெர்டானா தாவரவியல் பூங்காவிற்கும் கோலாலம்பூர் பறவை பூங்காவிற்கும் அருகில் இந்த கோலாலம்பூர் பட்டாம்பூச்சி பூங்கா அமைந்துள்ளது. பட்டாம்பூச்சி பூங்காவில் மலேசிய நாட்டை தாயகமாகக் கொண்ட உள்ளூர் பட்டாம்பூச்சிகள் பல உள்ளன.

5,000 எண்ணிக்கைக்கும் மேற்பட்ட பட்டாம்பூச்சிகள், தாயகம் சாராத தாவரங்கள், பட்டாம்பூச்சி-விருந்தோம்பித் தாவரங்கள் மற்றும் பெரணிச்செடிகள் போன்ற அம்சங்களுடன் 80,000 சதுர அடிக்கு மேற்பட்ட நிலப்பரப்பு தோட்டத்தில் பட்டாம்பூச்சி பூங்கா பரந்து விரிந்திருக்கிறது. உலகின் மிகப்பெரிய பட்டாம்பூச்சி பூங்காக்களில் இதுவும் ஒன்றாகும். பட்டாம்பூச்சிகள் மற்றும் பிற பூச்சிகள் பற்றிய தகவல்களுடன் ஒரு கண்காட்சி பகுதியும் இங்கு உள்ளது. பூங்காவின் சுற்றுப்பயணத்தின் முடிவில் சுற்றுலாப் பயணிகளுக்காக ஒரு நினைவு பரிசு களஞ்சியமும் இங்கு அமைக்கப்பட்டுள்ளது.

பூச்சிகள் அருங்காட்சியகம்
-------------------------

பெருத்த வண்டுகள், விவேரியம் எனப்படும் செயற்கை வளர்ப்பகங்களில் வளர்க்கப்படும் எறும்பு, சிலந்தி போன்ற நீண்ட கால்களும் மெல்லிய உடலமைப்பும் கொண்ட பூச்சிகள், பழமையான ஊர்வன இன்ங்கள் போன்றவற்றின் சேகரிப்பு அருங்காட்சியகம் ஒன்றும் பட்டாம்பூசி பூங்காவில் உள்ளது.

போக்குவரத்து வசதி
-----------------

கோலாலம்பூரின் கெலானா செயா தடத்தில் அமைந்துள்ள பசார் செனி இரயில் நிலையத்திற்கு மேற்கில் நடந்தே சில நிமிடங்களில் கோலாலம்பூர் பட்டாம்பூச்சி பூங்காவுக்கு செல்ல முடியும்.

மேற்கோள்கள்
-----------

1. ↑  "Kuala Lumpur Butterfly Park Malaysia - About Us". *klbutterflypark.com*. 27 May 2015 அன்று பார்க்கப்பட்டது.
2. ↑  "Photographs of Kuala Lumpur Butterfly Park and its insect museum". *Independent Travellers*. independent-travellers.com. 28 March 2014 அன்று பார்க்கப்பட்டது.

மேலும் காண்க
------------

மலேசியத் தேசியப் பூங்காக்களின் பட்டியல்

புற இணைப்புகள்
--------------

* பொதுவகத்தில் கோலாலம்பூர் பட்டாம்பூச்சி பூங்கா தொடர்பாக ஊடகக் கோப்புகள் உள்ளன.
* Homepage of the Kuala Lumpur Butterfly Park
தொலைத்தொடர்பு, இசுலாமிய பிறை வானோக்கு நிலையம், துணிவுச்செயல் (வான் குதித்தல்), சுற்றுலா, பண்பாடு in கோலாலம்பூர், மலேசியா{{SHORTDESC:தொலைத்தொடர்பு, இசுலாமிய பிறை வானோக்கு நிலையம், துணிவுச்செயல் (வான் குதித்தல்), சுற்றுலா, பண்பாடு in கோலாலம்பூர், மலேசியா|noreplace}}
**கோலாலம்பூர் கோபுரம்** (மலாய்: *Menara Kuala Lumpur*; சுருக்கமாக **கேஎல் கோபுரம்**) மலேசியத் தலைநகர் கோலாலம்பூரில் அமைந்துள்ள ஓர் உயரமான கோபுரக் கட்டிடமாகும். இதன் கட்டுமானம் 1995இல் முடிவடைந்தது. இது தொலைத்தொடர்பு கட்டமைப்பிற்காக கட்டப்பட்டது. தொலைத்தொடர்பிற்கான வானலை வாங்கிகள் 421 மீ (1,381 அடி) உயரத்தில் அமைந்துள்ளன. இவற்றின் இலத்திரனியல் கருவிகள் கொண்டுள்ள கட்டிடத்தொகுதியின் உயரம் 335 மீ (1,099 அடி)யில் உள்ளது. இதன் கீழுள்ள கோபுரம் நேரடிக் கிணறு போல அமைந்துள்ளது. உணவருந்திக் கொண்டே நகரின் எழில்மிகு காட்சியைக் கண்டு களிக்க உயரத்தில் அமைக்கப்பட்டுள்ள சுற்றும் உணவகம் உள்ளது. இதற்குச் செல்ல உயர்த்தி ஒன்று உள்ளது. 

படிக்கட்டுகள் வழியாக மேலேறிச் செல்வதற்கு ஆண்டுதோறும் பந்தயங்கள் நடத்தப்படுகின்றன. கோபுரம் இசுலாமிய மாதங்களைக் குறிக்கும் நிலவின் பிறைகளைக் காணவும் வானோக்கியாக பயன்படுகிறது. பொதுமக்கள் சென்று காணக்கூடிய மிக உயர்ந்த காட்சிமுனையாக இது விளங்குகிறது. மேலும் இந்தக் கோபுரம் கோலாலம்பூரின் வான்வெளியை அடையாளப்படுத்தும் சின்னமாக பெட்ரோனாஸ் கோபுரங்களுடன் போட்டியிடுகிறது.

மேற்கோள்கள்
-----------

1. ↑  *Architecture & Technical Data*. (n.d.). Menarakl.com.my.  Retrieved in 19th October 2010.
2. ↑  கோலாலம்பூர் கோபுரம் at *SkyscraperPage*
3. ↑  கோலாலம்பூர் கோபுரம் at *Emporis*

வெளி இணைப்புகள்
---------------

* Official Site
* Emporis.com
* KL Tower at *Structurae*
* Satellite Image of the KL Tower at Google Maps
* 3D model of the KL Tower for use in Google Earth பரணிடப்பட்டது 2008-08-27 at the வந்தவழி இயந்திரம்

  

விக்கிமீடியா பொதுவகத்தில்,  
 ***கோலாலம்பூர் கோபுரம்***   
என்பதின் ஊடகங்கள் உள்ளன.
**பண்டித சிறீனிவாச ஆச்சார்யா** (*Pandit Shrinivas Acharya*) ஓர் ஆர்மோனிய இசை மேதையாவார்.

ஆரம்ப வாழ்க்கை மற்றும் பயிற்சி
------------------------------

கோபிநாத் ஆச்சார்யா  மற்றும் சைலசிறீ ஆச்சார்யா ஆகியோருக்கு 1967 ஆம் ஆண்டு ஏப்ரல் மாதம் 15 ஆம் தேதி சிறீனிவாசு பிறந்தார். சிறீனிவாசு தனது ஆரம்பப் பயிற்சியை தனது தாயார் சைலசிறீ ஆச்சார்யாவிடம் இருந்து கற்கத் தொடங்கினார். பின்னர் பண்டிதர் விசுவநாத் பெந்தார்க்கரிடம் இசைப் பயிற்சியில் இருந்தார், இங்குதான் சிறீனிவாசு தனி ஆர்மோனியப் பாடங்களை கற்றுக்கொண்டார். பின்னர் பத்து ஆண்டுகளுக்கும் மேலாக, இவர் பண்டிதர் புருசோத்தம் வாவல்கரின் *சீடராக* இருந்தார்.  நாளடைவில் சிறீனிவாசு தனது இரு குருக்களின் இசைப்பாணிகளையும் ஒருங்கிணைத்தார்.

இந்துசுதானிய பாரம்பரிய இசை (குறிப்பாக ராக இசை) பற்றிய அறிவும் திறமையும் மட்டும் இல்லாமல், ஆர்மோனியத்தில் இசைக்கும் தும்ரி எனப்படும் குரலிசை பாணியிலும் இவருக்கு நல்ல இசைஞானம் இருக்கிறது.

தொழில்
------

பண்டிதர் சிஆர் வியாசு, பேகம் பர்வீன் சுல்தானா, விதுசி சோபா குர்து, உசுதாத் ரசீத் கான், பண்டிதர் பிரபாகர் கரேகர், பண்டிதர் அசய் போகங்கர், பண்டிதர் கைவல்ய குமார் குரவ், விதுசி கௌசிகி சக்ரவர்த்தி, தேவகி பண்டிதர், பண்டிதர் சுகா வியாசு, பண்டிதர் வித்யாதர் வியாசு , பண்டிதர் ஓம்கர் குல்வாடி, பண்டிதர் ரகுநந்தன் பன்சிகர், பண்டிதர் ராம் தேசுபாண்டே, உசுதாத் ராசாமியா கான், சவானி செண்டே.  ஆகியோருடன் இணைந்து சிறீனிவாசு இசைநிகச்சிகள் கொடுத்துள்ளார். 

பண்டிதர் முகுந்த்ராசு தியோ மற்றும் பண்டிதர் மகேசு கானோல் போன்ற தபேலா வித்வான்களுடனும் இவர் வாசித்துள்ளார். பெரும்பாலும் இவர் பேகம் பர்வீன் சுல்தானாவுடன் ஆர்மோனியம் வாசிக்க செல்கிறார். 

டாக்டர் திலீப் கைடோண்டே (தபேலா கலைஞர் பண்டிதர் பாய் கைடோண்டேவின் மகன்) சிறீனிவாந்ச ஆச்சார்யாவின் குரு பந்து ஆவார்.

அகில இந்திய வானொலியின் சிறப்புப் பரிசு உட்பட பல ஆர்மோனியப் போட்டிகளில் சிறீனிவாசு முதல் பரிசு பெற்றுள்ளார். குனிதாசு சங்கீத சம்மேளா, புனேவில் சவாய் கந்தர்வ மகோத்சவ், குவாலியரில் தான்சென் சமரோகா, ஐடிசி சங்கீத சம்மேளனம், அகில இந்திய வானொலி சங்கீத சம்மேளா போன்ற இந்தியாவின் முக்கிய பாரம்பரிய இசை நிகழ்வுகளில் இவர் பங்கேற்றுள்ளார். மொராக்கோவில் நடந்த உலக இசை விழா, துபாயில் துபாய் வணிகத் திருவிழா , இலண்டனில் நடந்த இந்திய இசை விழா மற்றும் உலகெங்கிலும் நடைபெற்ற பல பாரம்பரிய இசை விழாக்களிலும் இவர் பங்கேற்றார். 

பண்டிதர் சுகாசு வியாசு (குரல்) மற்றும் பண்டிதர் மகேசு கானோல் (தபேலா) ஆகியோருடன் இணைந்து 2017 ஆம் ஆண்டு சீனாவில் உள்ள சியாமெனில் நடந்த பிரிக்சு குரல் கச்சேரியில் சிறீனிவாசு ஆர்மோனியம் வாசித்தார். 

சித்தேசு தக்கர் மற்றும் சித்தார்த் கார்வே ஆகியோர் சிறீனிவாச ஆச்சார்யாவின் சீடர்களாவர்.

தனிப்பட்ட வாழ்க்கை
------------------

சங்கீதா ஆச்சார்யாவை சிறீனிவாச ஆச்சார்யா மணந்தார். பண்டிதர் ரமேசு கானோலின் மகளாகவும் ஓர் இந்துசுதானி பாரம்பரிய பாடகர் ஆகவும் சங்கீதா அறியப்படுகிறார். பண்டிதர் மகேசு கானோல் (பண்டிட் ரமேசு கானோலின் மகன் மற்றும் தபலா குரு பண்டிட் பாய் கைடோண்டேவின் மாணவர்) சிறீனிவாச ஆச்சார்யாவின் மைத்துனர் ஆவார்.

மேற்கோள்கள்
-----------

1. ↑  "About Panditji's Parents".
2. 1 2 3  "About Panditji's gurus".
3. ↑  "About Panditji's Performing career with Begum Parveen Sultana".
4. ↑  "About Panditji's Performing career".
கோயிலின் இராச கோபுரம்
**மகா பிரத்தியங்கர காளிகா ஆலயம்** (**Maa Pratyangira Kalika Alayam**) என்பது தமிழ்நாட்டின் ஒசூரில் இரண்டாவது சிப்காட் பகுதியில் மோரனப்பள்ளி என்ற பகுதியில் அமைந்துள்ள ஒரு கோயிலாகும். இக்கோயிலின் இராசகோபுரத்தில் பிரம்மாண்டமான பிரத்தியங்கரா தேவியின் சிலை அமைக்கப்பட்டுள்ளது. இக்கோயிலுக்கு வார இறுதியிலும், வார நாட்களிலும் பலர் வருகின்றனர். இக்கோயிலில் பிரத்தியங்கிரா தேவி , சரபேசுவரர், நரசிம்மர், மாரியம்மன் ஆகிய தெய்வங்களுக்கு சந்நிதிகள் அமைந்துள்ளன. 

இக்கோயில் விசாலமான இடத்தில் கட்டப்பட்டுள்ளது. பக்தர்கள் கோயிலுள் நுழைய சிம்ம வாய் வாசல் உள்ளது. பக்தர்கள் பிரத்தியங்கிரா தேவிக்கு மாலைகள் வைத்தும், தேவியின் பாதங்களில் நெய் விளக்கு ஏற்றியும் வணங்குகிறார்கள்.

படக்காட்சியகம்
--------------

* பிரத்தியங்கிர தேவி  சிலையின் முகம்பிரத்தியங்கிர தேவி சிலையின் முகம்
* கோயிலினுள் உள்ள ஒரு பிரத்தியங்கிரா தேவி உருவம்கோயிலினுள் உள்ள ஒரு பிரத்தியங்கிரா தேவி உருவம்
* கோயில் பூசைபற்றிய அறிவிப்புகோயில் பூசைபற்றிய அறிவிப்பு
* இராச கோபுரம்இராச கோபுரம்

மேற்கோள்கள்
-----------

* 
* Pratyangira#Temples
**சிறீபலி பூசை** என்பது சைவ சமயத்தில் சிவாலயங்களில் உள்ள பலிபீடத்திற்கு செய்யப்படுகின்ற பூசையாகும். இந்த பூசையை ஸ்ரீவேலி என கேரளத்தில் செய்கிறார்கள். வடமொழியில் ஸ்ரீபலி பூஜை என்று அழைக்கின்றனர்.

பூசைக் காலம்
------------

இந்தப் பூசையானது மூன்று சந்திப் பொழுதுகளிலும், அர்த்தயாம பூஜையின்போதும் செய்யப்படுகிறது.

பூசை முறை
---------

சிவாலயத்தில் உள்ள பலிபீடத்தின் அருகே ஸ்ரீபலி கொள்ளும் தேவர் அல்லது அஸ்த்ரதேவர் என்ற செப்புத்திருமேனிகளை தலையில் சுமந்து கொண்டு ஒரு பூசகர் நிற்பார். விளக்கு ஏந்திய ஒருவரும், இசைக் கலைஞர்களும், நாட்டியப் பெண்ணும் இருப்பார்கள். பலிபீடத்திற்கு அர்ச்சகர் பூசை செய்யும் போது இசைக் கலைஞர்கள் இசைக்கருவிகளை இசைப்பர், நாட்டியப் பெண் நடனம் ஆடுவார். அர்ச்சகர் அன்னம், நீர், மலர் ஆகியவற்றை பலிபீடத்தில் வைத்து பூசை செய்வார். நாட்டியப் பெண் ஹஸ்தம் எனும் முத்திரையைக் காட்டியவாறு நடனம் ஆடுவாள், அர்ச்சகரும் ஹஸ்த முத்திரையை காட்டி பூசை செய்வார். மத்தளம், கரடிகை, வெண்கலத்தாளம், பாடகம், எக்காளம் ஆகிய இசைக்கருவிகள் இந்த பூசையின் போது வாசிக்கப்பட்டதாக அறிஞர்கள் தெரிவிக்கின்றனர்.

நோக்கம்
-------

இறைவனுக்கு மலர், நீர், அன்னம் ஆகியவற்றோடு, இசையும், நடனமும் என அனைத்தையும் அர்ப்பணிக்கும் நிகழ்வாக இந்தப் பூசை அமைந்துள்ளது.

ஆதாரங்கள்
---------

1. 1 2 3 4 5 6  "Dinakaran - எங்கு போயினரோ ஆலய இசைக் கலைஞர்கள்!". 2015-01-23 அன்று மூலம் பரணிடப்பட்டது. 2016-10-05 அன்று பார்க்கப்பட்டது.
**மரியம் அலெக்சாண்டர் பேபி** ('*Mariam Alexander Baby*) ஓர் இந்திய அரசியல்வாதியும் கேரளாவைச் சேர்ந்த இந்திய பொதுவுடமைக் கட்சியின் உறுப்பினரும் ஆவார்.  2012 ஆம் ஆண்டு கேரளாவின் கோழிக்கோட்டில் நடைபெற்ற 20 ஆவது பொதுக் கூட்டத்தில் பொதுவுடைமைக் கட்சியின் தலைமைக் குழு உறுப்பினராகத் தேர்ந்தெடுக்கப்பட்டார்  .

தனிப்பட்ட வாழ்க்கை
------------------

பி.எம். அலெக்சாண்டர் மற்றும் லில்லி அலெக்சாண்டர் தம்பதியருக்கு ஏப்ரல் 5, 1954 ஆம் ஆண்டு ஏப்ரல் மாதம் 5 ஆம் தேதியன்று கேரளாவின் கொல்லம் மாவட்டத்தில் உள்ள பிராக்குளத்தில் **மரியம் அலெக்சாண்டர் பேபி** பிறந்தார். பிராக்குளம் கீழ்நிலைப் பள்ளியிலும், பிராக்குளம் என்எசுஎசு உயர்நிலைப் பள்ளியிலும் பள்ளிப்படிப்பை முடித்தார். உயர்நிலைப் பள்ளிப் பருவத்தில் தான் அரசியலில் முதன்முதலில் அறிமுகமானார். அடிப்படைப் பள்ளிப் படிப்பை முடித்த பேபி, மேல் படிப்புக்காக கொல்லம் எசு.என் கல்லூரிக்குச் சென்றார். பின்னர், இக்கல்லூரியிலேயே அரசியல் அறிவியலில் இளங்கலைப் படிப்பில் சேர்ந்தார், ஆனால் அவசர காலத்தின் போது சிறையில் இருந்ததால் இவரால் இறுதியாண்டு தேர்வு எழுத முடியவில்லை. 

பேபி பெட்டி லூயிசை மணந்தார் இவர்களுக்கு அசோக் பெட்டி நெல்சன் என்ற மகன் உள்ளார்.

அரசியல் வாழ்க்கை
----------------

எம்.ஏ பேபி பிராக்குளத்தில் உள்ள என்எசுஎசு உயர்நிலைப் பள்ளியில் படிக்கும் போது , இந்திய மாணவர் கூட்டமைப்புக்கு முன்னோடியாக இருந்த கேரள மாணவர் கூட்டமைப்பில் சேர்ந்தார். இந்திய மாணவர் கூட்டமைப்பு, இந்திய சனநாயக இளைஞர் கூட்டமைப்பு, இந்திய பொதுவுடமைக் கட்சி (மார்க்சியம்) ஆகியவற்றில் பல பொறுப்பான பதவிகளை வகித்துள்ளார். தற்போது இந்திய பொதுவுடமைக் கட்சியின் தலைமைக்குழு உறுப்பினராக உள்ளார்.  2006-2011 காலகட்டத்தில் கேரளாவில் கல்வி அமைச்சராக இருந்தார்.

2014 ஆம் ஆண்டு நடைபெற்ற இந்திய பொதுத் தேர்தலில் புரட்சிகர சோசலிசக் கட்சியின் என்.கே.பிரேமச்சந்திரனை எதிர்த்து கொல்லத்தில் போட்டியிட்டு தோல்வியடைந்தார்.

மேற்கோள்கள்
-----------

1. 1 2 3 4  "KERALA NIYAMASABHA - M.A.BABY". *State of Kerala* (ஆங்கிலம்). 2017-12-18 அன்று மூலம் பரணிடப்பட்டது. 2017-12-18 அன்று பார்க்கப்பட்டது.
2. ↑  "Leadership". *Communist Party of India (Marxist)* (ஆங்கிலம்). 2017-12-18 அன்று மூலம் பரணிடப்பட்டது. 2017-08-19 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***எம்.ஏ. பேபி***   
என்பதின் ஊடகங்கள் உள்ளன. 

* Website பரணிடப்பட்டது 2023-01-10 at the வந்தவழி இயந்திரம்
விண்டோஸ் விஸ்டாவும் அதற்கு மேற்பட்ட கணினிகளிலும் 2-10 பயனர்களை ஒரே நேரத்தில் சகாக்களுக்கிடையிலான முறையில் (Peer-to-Peer) உரையாடுவதற்கென உருவாக்கப்பட்டதே **விண்டோஸ் மீட்டிங் ஸ்பேஸ்** ஆகும். இது ஏற்கனவே இருந்த நெட்மீட்டிங் மென்பொருளை மாற்றீடு செய்துள்ளதுள்ளதுடன் மைக்ரோபோன் ஒலி/ஒளி அமைப்பிலான கலந்துரையாடல்களை மேற்கொள்ளும் வசதி நீக்கப்பட்டுள்ளது. 

விண்டோஸ் மீட்டிங் ஸ்பேஸ் நினைத்தவுடன் ஓர் கூட்டத்தை ஆரம்பிக்கும் வசதி, பிரயோகங்களைப் பகிர்தல். கோப்புக்களைப் பகிர்தல ஆகிய வசதிகளைக் கொண்டுள்ளது. 

விண்டோஸ் விஸ்டா ஹோம் பேசிக் பதிப்பில் விண்டோஸ் லைவ் மீட்டிங் பேஸ் உள்ளடக்கப்படவில்லை. விண்டோஸ் விஸ்டா ஹோம் பிறிமியம், பிஸ்னஸ், அல்டிமேட் பதிப்புக்கள் இந்த வசதியை உள்ளடகியுள்ளது. 
குறிப்பு: விண்டோஸ் மீட்டிங் ஸ்பேசில் ஒரு சமயத்தில் ஒரே ஒரு கூட்டத்தில் மாத்திரமே பங்குபற்றலாம். ஒருகூட்டத்தில் இருந்து மற்றோரு கூட்டத்தில் கலந்து கொள்ளவிரும்பினால் முதலில் பங்குபற்றிக் கொண்டிருக்கும் கூட்டத்தில் இருந்து வெளியேறியே மற்றைய கூட்டத்தில் கலந்து கொள்ளலாம். ஒரே நேரத்தில் ஒன்றிற்கு மேற்பட்ட கூட்டத்தில் கலந்து கொள்ளும் வசதி கிடையாது.

உசாத்துணைகள்
------------

1. ↑  விண்டோஸ் மீட்டிங் ஸ்பேஸ் அணுகப்பட்டது 08 மார்ச் 2009
**கோலார் பீடபூமி** (*Kolar Plateau*) என்பது தென்னிந்திய மாநிலமான கர்நாடக மாநிலத்தின் தெற்கு பகுதியில் அமைந்துள்ளது. புகழ்பெற்ற கோலார் தங்கச் சுரங்கங்கள் இந்த பீடபூமியில் அமைந்துள்ளன.

அறிமுகம்
--------

இது அடிப்படையில் ஒரு உலர்ந்த நிலப்பரப்பு மண்டலம் ஆகும். ஆதலால் செம்மறி ஆடுகளின் மேய்ச்சலுக்கு உகந்த புல்வெளி பகுதியாக மட்டும் இது இருக்கின்றது. இது பட்டு மற்றும் பாலுக்கும் மிகவும் பிரபலமானது. இங்குள்ள கால்நடைகளின் வாழ்வாதாரத்திற்கும் பல விவசாய மக்களின் பட்டு உற்பத்திற்கும் இந்த இடம் சிறந்து விளங்குகிறது. வருடாந்திர மழைப்பொழிவானது ஆந்திரப் பிரதேசத்தின் ராயல்சீமா மற்றும் வடாற்காடு பிராந்தியத்தைப் போலவே உள்ளது. இருப்பினும், தெற்கு கோலார் மாவட்டப் பகுதியில் காலநிலை மேற்கு பெங்களூருவைப் போலவே உள்ளது. கோலார் பீடபூமி பல பள்ளத்தாக்குகளைக் கொண்டுள்ளதால், கால்வாய் மூலம் ஒரு ஏரிகளிலிருந்து மற்றொரு இடத்திற்கு தண்ணீர் கொண்டு செல்லத்தக்கதாக உள்ளது.

உற்பத்திப் பொருள்கள்
--------------------

இப்பகுதியில் *கம்பளிப் போர்வைகள், தோல் பொருள்கள், கைத்தறிப் பட்டு, கரிக்கோல்கள்* மற்றும் சொரசொரப்பான *பருத்தித் துணிகள்* தயாரிக்கப்படுகின்றன.

மேற்கோள்கள்
-----------
தாய்ப்பே 101
வழக்கமாக, 152 மீட்டர்களிலும் கூடிய உயரம் கொண்ட உயர்ந்த மனித வாழ்க்கைக்குகந்த கட்டிடங்கள் **வானளாவிகள்** (*skyscraper*) எனப்படுகின்றன.

19 ஆம் நூற்றாண்டுவரை ஆறு மாடிக்கு மேற்பட்ட உயரங்கொண்ட கட்டிடங்களைக் காண்பது அரிது. மனிதர்கள் இதற்கு மேற்படப் படிகளில் ஏறி இறங்குவது நடைமுறைக்கு உகந்ததல்ல. அத்துடன், 15 மீட்டர்களுக்கு மேல் நீர் வழங்குவதும் இயலாமல் இருந்தது.

உருக்கு, வலுவூட்டிய காங்கிறீற்று (Concrete) மற்றும் நீரேற்றிகள் என்பவற்றின் உருவாக்கம், மிகவும் உயரமான கட்டிடங்கள் கட்ட இயன்றது. இவற்றுட் சில 300 மீட்டர்களுக்கும் அதிகமான உயரமுள்ளவை. வானளாவிகளை நடைமுறைச் சாத்தியமாக்கிய இன்னொரு வளர்ச்சி உயர்த்திகள் ஆகும்.

19 ஆம் நூற்றாண்டின் இறுதியில், நியூயார்க் நகரத்திலும், சிகாகோவிலும் முதலில் வானளாவிகள் தோன்றத் தொடங்கின. வில்லியம் லே பாரோன் ஜென்னி, ஹோம் இன்சூரன்ஸ் கட்டிடம் என அழைக்கப்பட்ட முதலாவது வானளாவியை சிகாகோவில் வடிவமைத்தார். பத்து மாடிகளைக் கொண்ட இந்த அமைப்பு 1884-1885 ல் கட்டப்பட்டுப் பின்னர் "பீல்ட்ஸ்" (Field's) கட்டிடம் கட்டுவதற்காக 1931ல் இடிக்கப்பட்டது.

வானளாவிகளின் பாரம் தாங்கும் கூறுகளும், குறிப்பிடத்தக்க அளவு ஏனைய கட்டிடங்களில் இருந்து வேறுபடுகின்றன. 4 மாடிகள் வரையான கட்டிடங்களின் அவற்றின் சுவர்களே பாரத்தைத் தாங்கும்படி அமைக்க முடியும். வானளாவிகள் மிக உயரமானவை ஆதலால் இவற்றின் பாரம், எலும்புக்கூடுகள் போன்ற உறுதியான சட்டக அமைப்புக்களால் தாங்கப் படுகின்றன. சுவர்கள் இச் சட்டகங்களின் மீது தாங்கப்படுகின்றன. அதிகமான காற்று விசையைத் தாங்குமுகமாக, 40 மாடிகளுக்கும் அதிகமான உயரம் கொண்ட வானளாவிகள் மீது சிறப்புக் கவனம் செலுத்தப்படுகின்றது.

மிக உயர்ந்த வானளாவிகளின் ஒப்பீடு
--------------------------------

(to scale)
பெட்ரோனாசுடன் ஒப்பீடு

இவற்றையும் பார்க்கவும்
----------------------

* கட்டிடக்கலை
* கட்டிட அமைப்பு
* ஐக்கிய அமெரிக்காவிலுள்ள 50 உயரமான கட்டிடங்கள்
* வானளாவிகளின் பட்டியல்
* உலகின் உயரமான அமைப்புகள்
* கோபுரங்களின் பட்டியல்
* கட்டிடங்களின் பட்டியல்

வெளியிணைப்புகள்
---------------

விக்கிமீடியா பொதுவகத்தில்,  
 ***வானளாவி***   
என்பதின் ஊடகங்கள் உள்ளன. 

* பரணிடப்பட்டது 2022-01-26 at the வந்தவழி இயந்திரம்
* 
* 
* பரணிடப்பட்டது 2012-01-21 at the வந்தவழி இயந்திரம்
* பரணிடப்பட்டது 2004-06-11 at the வந்தவழி இயந்திரம் (1228m Shanghai tower project)
* 
* 
*
**எம். ஏ. வைத்தியலிங்கம்** என்றும் **எம். ஏ. வைத்யலிங்கம்** (*M. A. Vaithyalingam*) என்றும் அழைக்கப்படும் இவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திமுக சார்பாக தாம்பரம் சட்டமன்றத்தொகுதியில் 1989ஆம் ஆண்டின் தமிழ்நாடு சட்டமன்றத் தேர்தல், 1996ஆம் ஆண்டின் தமிழ்நாடு சட்டமன்றத் தேர்தல் மற்றும் 2001ஆம் ஆண்டின் தமிழ்நாடு சட்டமன்றத் தேர்தல் ஆகியவற்றில் போட்டியிட்டு வெற்றிபெற்றார்.
மீ.அ.வைதியலிங்கம் என்று தமிழில் அழைக்கப்படுபவர்.
தாம்பரம் சட்டமன்ற தொகுதியில் தி.மு.க. சார்பில் 1984 முதல் 2001 வரை தொடர்ந்து 5 முறை போட்டியிட்டது இவரது சிறப்பு.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 5. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
3. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-18 அன்று பார்க்கப்பட்டது.
**தி ரவுண்ட் அப்** (The Round-Up, ஹங்கேரி: Szegénylegények) 1965 ஆம் ஆண்டு வெளியான ஹங்கேரியத் திரைப்படமாகும். இத்திரைப்படத்தின் இயக்குனர் *நிக்லோஸ் யான்ஸ்கோ* (Miklós Jancsó) அவார். இத்திரப்படத்தின் மூலம் இவ்வியக்குனர் சர்வதேசக் கவனம் பெற்றார். சினிமா விமரிசகர் டெரிக் மால்கமின் பரிந்துரையான 100 திரைப்படங்களின் பட்டியலில் இத்திரைப்படமும் ஒன்று.

உருவாக்கம்
----------

இத்திரைப்படத்தை *ஹங்கேரியன் ஸ்டேட் ஃபில்ம் ப்ரடக்ஷன் கம்பெனி*யான (Hungarian state film production company) *மாஃபில்ம்* (Mafilm) தயாரித்தது. தயாரிப்புக் காலத்திய நாணய மதிப்பின் படி 5,00,000 அமெரிக்க டாலர்கள் மதிப்பில் தயாரிக்கப்பட்டது. இத்திரைப்படத்திற்கான திரைக்கதையை எழுதியவர் *க்யூலா ஹெர்னார்ட்* (Gyula Hernádi) ஆவார்.

கதை
---

ஆஸ்திரியா அரசின் அடக்குமுறைக்கு அதிரான 1848 ஆம் ஆண்டின் ஹங்கேரியப் புரட்சிக்குப் பின்னர் புரட்சியாளர்களின் தலைவர்களின் ஒருவரான *லாஜோஸ் கோஸோத்*தின் (Lajos Kossuth) ஆதரவாளர்கள் சிறைபிடிக்கப்படுகின்றனர். அவர்களிடம் புரட்சியாளர்களின் மற்றுமொரு தலைவராகிய *சந்தோர்* (Sándor) என்பவரைப் பற்றிய தகவல்களைப் பெற நடத்தப்படும் மன மற்றும் உடல் ரீதியான சித்திரைவதைகளை இத்திரைப்படம் காட்டுகிறது. சிறைபிடிக்கப்பட்டவர்களில் ஒருவர் தனது உயிரைப் காப்பாற்ற மற்றவர்களைக் காட்டிக் கொடுப்பதும். *சந்தோரை* கண்டுபிடிக்க முடியாததால் அவரை மன்னிக்கிறோம் என ஆஸ்திரிய அரசின் பெயரால் அறிவித்து அதைக் கொண்டாடும் ஹங்கேரியப் புரட்சியாளர்களிடம், "உங்களுக்குத் தண்டனை உண்டு" எனச் சொல்வதுமாக பல்வேறு தந்திரோபாயங்கள் திரைப்படத்தில் காட்சிப்படுத்தப்பட்டுள்ளன.

வெளி இணைப்புகள்
---------------

* எழுத்தாளர் விமலாதித்த மாமல்லனின் பதிவு பரணிடப்பட்டது 2014-04-23 at the வந்தவழி இயந்திரம்
* டெரிக் மால்கமின் விமரிசனம்

மேற்கோள்கள்
-----------

1. ↑  Andrew James Horton. "Ordinary Lives in Extraordinary Times – Márta Mészáros interviewed". *sensesofcinema.com*. 2008-02-26 அன்று மூலதளத்திலிருந்து பரணிடப்பட்டது எடுக்கப்பட்டது. 2008-03-27 அன்று பார்க்கப்பட்டது.
**வானவன் மாதேவி ஈச்வரம்** என்பது இலங்கையின் பண்டைய தலைநகரங்களில் ஒன்றாகிய பொலன்னறுவையில் சோழர்களால் கட்டப்பட்ட ஒரு சிவன் கோயில் ஆகும். 10 ஆம் நூற்றாண்டின் இறுதி தொடக்கம், 1070 ஆம் ஆண்டு வரை, இந்த நகரைத் தலைநகரமாகக் கொண்டு ஆட்சி நடத்திய சோழர்கள் அமைத்த கோயில்களுள்,முழுமையாக எஞ்சியுள்ளது இதுவேயாகும்.

காலம்
-----

இக் கோயிலில் கண்டுபிடிக்கப்பட்ட முதலாம் இராஜேந்திர சோழனின் ஆரம்பகாலக் கல்வெட்டு சான்றைக் கொண்டு, இக்கோயில் பதினோராம் நூற்றாண்டின் முற்பகுதியைச் சேர்ந்தது எனக் கருதப்படுகின்றது. இராஜராஜ சோழனின் மகனான முதலாம் இராஜேந்திரனின் தாயின் பெயர் வானவன் மாதேவி என அறியப்படுகின்றது. எனவே தனது தாயின் பெயராலேயே இந்தக் கோயிலை அவர் அமைத்திருக்கக்கூடும்.

கட்டிடக்கலை
-----------

வானவன் மாதேவி ஈஸ்வரம், தமிழர் கட்டிடக்கலையின், சோழர் பாணியின் ஆரம்பகாலத்தைப் பிரதிபலிக்கின்றது. சோழர்களின் குறிப்பிடத்தக்க கட்டிடக்கலைப் படைப்புகளில் இக் கோயிலையும் சேர்த்துக்கொள்ளலாம்.

இக் கட்டிடம் தமிழ் நாட்டில் கட்டப்பட்ட கோயில்களைப் போலன்றி அளவில் சிறியதாகக் காணப்படுகின்றது. கருவறையையும், அதன் முன்னால் ஒரு மண்டபத்தையும் கொண்ட இக்கோயிலின் கருவறையின் வெளிப்புறம், 20 அடி 6 அங்குல அளவு கொண்ட சதுர வடிவமானது. உட்புறம், 9 அடி 4 அங்குலச் சதுரம் ஆகும். இதிலிருந்து அதன் கருவறைச் சுவர் 5 அடி 6 அங்குலத் தடிப்புக் கொண்டது என அறிய முடிகின்றது. இதன் முன் மண்டபம் 16 அடி நீளமும், 9 அடி 4 அங்குல அகலமும் கொண்டது. கருவறையின் மீது அமைந்துள்ள விமானம், நிலத்திலிருந்து 31 அடி 9 அங்குல உயரம் கொண்டதாக உள்ளது. 

* 
* 
* 
* 
* 
* 
* 
* 
*

உசாத்துணைகள்
------------

* இந்திரபாலா கா. இலங்கையில் திராவிடக் கட்டிடக்கலை, விஜயலட்சுமி புத்தகசாலை, கொழும்பு, 1970.
* கொடகும்புர C. E. Architecture of Sri Lanka, கலாச்சாரத் திணைக்களம், இலங்கை, இரண்டாம் பதிப்பு, 1976

இவற்றையும் காண்க
----------------

* பொலன்னறுவை இந்துக் கோயில்கள்
* பஞ்சவன்மாதேவீச்சரம்
சமவெளிப் பழங்குடிகள் மக்களின் வரலாற்றில், வாழ்வியலில், பொருளியலில், பண்பாட்டில், சமய நம்பிக்கைகளில் அமெரிக்கக் காட்டெருது முக்கிய இடத்தை வகிக்கிறது. உணவு, உடை, உறையுள், ஆயுதங்கள், பண்டமாற்று என **பல்வேறு வழிகளில் அமெரிக்க காட்டெருதை சமவெளி பழங்குடிகள் பயன்படுத்தினர்.**

வேட்டை
------

சமவெளிக் குடிகள் காட்டெருதுவை மிக நெடுங்காலமாக வேட்டையாடிப் பயன்படுத்தி வந்துள்ளார்கள். குதிரைகள் அறிமுகப்படுத்தப்பட முன்பு இந்தப் பெரிய விலங்குகளை பாறை விழிம்புகளுக்கு ஓடச் செய்து பாதாளத்தில் விளச் செய்து வேட்டையாடினர். சுற்றடைக்கப்பட்ட பகுதிகளுக்கு காட்டெருதுக்களை ஓட்டிவந்தும் வேட்டையாடினர்.

உடல் உறுப்புகள் வாரியாகப் பயன்பாடுகள்
-------------------------------------

காட்டெருதுவின் ஒவ்வொரு உறுப்பும் பயன்படுத்தப்பட்டது.

### தோல்

* உடைகள் (சேட்டு, பட்டி, பனி மேல் அங்கி, மேலும் பல ...)
* காலணிகள்
* பைகள்
* ரிபி கூரை
* உறைகள்

### மயிர்

* தலைப்பாகை
* தலையணி
* கயிறு
* அணிகலன்கள்
* மருத்துவப் பந்து

### வால்

* சாட்டை
* அலங்காரப் பொருட்கள்

### குளம்பு & அடிகள்

* பசை
* கைக்கோடரி

### கொம்பு

* கிண்ணம்
* கரண்டி
* விளையாட்டுப் பொருட்கள்
* வில்லின் பகுதிகள்
* நெருப்புத் தாங்கிகள்

### இறைச்சி

* உணவாக
* Pemmican
* Jerky

பயன்பாடுகள்
-----------

### உணவு

காட்டெருதே பழங்குடிகளின் மிக முக்கிய உணவாக இருந்தது. இதன் இறைச்சி நெருப்பின் மீது வாட்டி உண்ணப்பட்டது. இறைச்சியை கீற்றுக்களாக (strips) வெட்டி, சூரிய ஒளியில் உலர்த்தி, இடித்து, காட்டெருதின் சூடான கொழுப்போடும் சதைக்கனிகளோடு (berries) சேர்த்து pemmican தயாரிக்கப்படும். உலர்த்தப்பட்ட இறைச்சி சூப்பாகவும் உண்ணப்படும்.

மேற்கோள்கள்
-----------

1. ↑  How the Buffalo was used by the Plains Indians:
2. ↑  The Plains People
3. ↑  Plain Indians
[*தொடர்பிழந்த இணைப்பு*]
பிருந்தாவன தீபகேளி கோலாட்டம்
பிருந்தாவன தீபகேளி கோலாட்டாம்
பிருந்தாவன தீபகேளி கோலாட்டம்
**பிருந்தாவன தீபகேளி ஆட்டம்**, மதுரை, தஞ்சாவூர், கும்பகோணம், பரமக்குடி சேலம், அய்யம்பேட்டை போன்ற ஊர்க்கோயில் திருவிழாக்களில், சௌராட்டிர சமூக ஆண்களால் நடத்தி காண்பிக்கப்படுகிறது.

தீபம் என்பதற்கு விளக்கு என்று பொருள். ‘கேளி’ என்பது கொண்டாட்டத்தை அதாவது கேளிக்கையைக் குறிக்கும். தீபத்தைச் சுற்றி மகிழ்ச்சியுடன் குதித்து ஆடி மகிழ்வது "தீபகேளி" ஆகும்.

ஒரு தீபத்தை ஆட்ட வட்டத்திற்குள் நடுவில் வைத்து வழிபட்டு, பின் அதனைச் சுற்றி சுற்றி கோலாட்டம் ஆடுகின்றனர். இந்நிகழ்வில் தீபம் கண்ணனாகக் கொள்ளப்படுகிறது. ஆட்டக் கலைஞர்கள் தங்களை ராதையாகவும், கோபிகைப் பெண்களாக ஒப்பனை செய்து கொண்டு ஆடுகின்றனர்.

பிருந்தாவனத்தில் கிருஷ்ணர், கோபியர்களிடம் ராசகிரிடை செய்தமை ‘பிருந்தாவன தீபகேளி’ யாகும். பிருந்தாவனத்தில் கண்ணன், ராதையுடனும், கோபியர் பெண்களுடனும் சேர்ந்து ஆடுவதை இக்கோலாட்டம் பிரதிபலிக்கிறது. கண்ணனுடைய பிருந்தாவன ராசாக்கிரீடை, ஜலக்கிரீடை லீலைகளை விளக்கும் ஆட்டம் என்பதால் பிருந்தாவன தீபகேளி ஆட்டம் எனப்பட்டது. இப்புராண கால நிகழ்வே பிருந்தாவன தீபகேளி ஆட்டத்தின் அடிப்படையாகும்.

மேற்கோள்கள்
-----------

வெளி இணைப்புகள்
---------------

* கோலாட்டம், பிருந்தாவன தீப கேளி ஆட்டத்தின் ஒரு பகுதி
* பாம்பாட்டம்
ஐக்கிய அமெரிக்க மக்கள் தாங்கள் பெற்றெடுத்த பிள்ளைகளுக்கு பாதுகாப்பு மற்றும் நிலைத்தன்மை வழங்கும் இரண்டு நபர்கள் தொடர்புடைய ஒரு பாரம்பரிய குடும்ப ஆதரவு அமைப்பே **அமெரிக்க குடும்ப அமைப்பு** (*American family structure*) ஆகும். பெற்றோர் குழந்தைகள் மட்டும் கொண்ட குடும்பம் கருக்குடும்பம் எனப்படும். இவ்வமைப்பு உடைய குடும்ப அமைப்பு அமெரிக்காவில் குறைவாகவே உள்ளது. மாமா, அத்தை, தாத்தா, பாட்டி ஆகிய உறவுகளை உள்ளடக்கிய குடும்ப அமைப்பு கூட்டுக் குடும்பம் ஆகும்.

மணமுறிவு, பதின்மவயது மகப்பேறு, ஒரு பெற்றோர் குடும்பங்கள், திருமணமாகாத தாய்மார்கள், ஓரினச்சேர்க்கை மற்றும் ஒரே பாலின திருமணம் ஆகியன காலப் போக்கில் அதிகரித்தது. இவை காரணமாக அமெரிக்க குடும்ப அமைப்பு மாறுதலுக்கு ஆளாகியுள்ளது.

குடும்பங்களை நான்கு வகையாக பிரிக்கலாம் .அவையாவன கருக்குடும்பம் ,கூட்டு குடும்பம், படி நிலை குடும்பம் மற்றும் ஒற்றை பெற்றோர் குடும்பம் ஆகும். கருக்குடும்பம் என்பது அம்மா, அப்பா, மற்றும் குழந்தைகள் கொண்டது. ஒற்றை பெற்றோர் குடும்பம் என்பது தனது துனைகளது உதவியின்றி தமது பிள்ளைகளை பராமரிப்பது ஆகும் .கூட்டு குடும்பம் என்பது தாத்தா, அத்தைகள், மாமாக்கள், மற்றும்சகோதர, சகோதரிகள் ஆகியோரை கொண்டது ஆகும்
**தி லைஃப் ஆஃப் வெர்ட்பிரேட்ஸ்** (The Life of Vertebrates) என்பது ஜான் சச்சரி யங்கின் ஒரு குறிப்பிடத்தக்க உயிரியல் பாடநூல் ஆகும். 

முதுகெலும்பிகளின் வாழ்க்கை மற்றும் அந்த உயிர்களின் பரிணாம வளர்ச்சி ஆகியவற்றின் பொருள் என்ன என்பதை வரையறுக்க முயன்ற ஆசிரியரின் முயற்சியில் புத்தகம் வளர்ந்துள்ளது. இது முதுகெலும்பு, கருவியில் உள்ளமைப்பியல் புதைபடிவியல்,  உடற்கூறியல், உடலியல், உயிர் வேதியியல், பாலிடெக்னாலஜி, மற்றும் அனைத்து முதுகெலும்புகளின் சூழலியல் ஆகியவற்றை, குறித்தும் எழுத்தாளர் விவாதித்து, "உயிரியல் மையத்தின் உயிரியல் உண்மை, அந்த வாழ்க்கையைச் செல்கிறது", என்று கூறுவதன் மூலம், இந்த தொடர்ச்சியை பராமரிக்கின்ற ஒரே ஒரு வேலையாக இந்த ஆய்வுகள் மேற்கொள்ளப்படுள்ளது. கொலி டட்ஜ் எழுதிய புத்தகத்தின் ஒரு புத்தகமாக இது பட்டியலிடப்பட்டுள்ளது, இது புத்தகம் "புத்திசாலித்தனமாக" ஊக்கமளிப்பதை விடவும், இயற்கைக்கு தரும் மரியாதை மற்றும் மரியாதை மீட்க உதவும் என்று வாதிடுகிறார்.

மேற்கோள்கள்
-----------

1. ↑  John Zachary Young (1950). "Preface". *The life of vertebrates*. Oxford : Clarendon.
2. ↑  My Book Of A Lifetime: The Life of Vertebrates by J. Z. Young.
**பிரெஞ்சு இசுரேலியம்** (*French Israelism*) அல்லது **பிராங்கோ-இஸ்ரேலியம்** (*Franco-Israelism*) என்று அழைக்கப்படும் பிரெஞ்சு வம்சாவளியைச் சேர்ந்தவர்கள் இசுரேலின் தொலைந்து போன பழங்குடியினரின் நேரடி வம்சாவளியைச் சேர்ந்தவர்கள் என்றும் மேலும் தாவீது அரசன் வழியில் நேரடியாக வந்த மெரேவிங்கியன் அரசமரபில் வந்தவர்கள் என்றும் நம்பப்படுகிறது.

பிரான்சில் தொலைந்து போன பத்து பழங்குடியினரை பிரான்சில் கண்டு பிடிப்பதற்காகக் கூறிய முந்தைய அறிஞர்களில் ஒருவரான கூகினோட் எழுத்தாளரான சாக் அப்பாடி துன்புறுதப்பட்டதால் பிரான்சில் இருந்து வெளியேறி லண்டனில் தஞ்சமானர். அவரது முக்கியமான "தி ட்ரையம்ப் ஆப் பிராவிடன்ஸ்" (1723) இல் அவர் எழுதியது:

> வடக்கு மக்களை மாற்றுவதன் மூலம் பத்து பழங்குடியினரின் கல்லறையை திறக்க முடியும் என ஒரு மனிதர் கூறுகிறார். நிச்சயாக பத்து பழங்குடியினர்கள் காற்றில் பறந்தோ அல்லது பூமியின் மையத்தில் மூழ்கிவிட்டாலோ, நாம் வடக்கில் பார்க்க வேண்டும் மற்றும் கான்ஸ்டன்டைன் கிறிஸ்தவ விசுவாசத்திற்கு மாற்றப்பட்ட சமயத்தில் வடபகுதியின் அந்த பகுதியில் பத்து பழங்குடியினர் கிறித்துவ தேசங்களுக்குள் ஆயிரக்கணக்கான மாற்றங்களைக் கண்டிருக்கிறார்கள். கடவுளின் பயபக்தி உடைய ஆயிரக்கணக்கான ஊழியர்கள் என நற்செய்தியும் உடல், உடைமை குறிக்கப்பட்ட மக்கள் மற்றும் கிறித்துவ தேவாலயத்தில் யூதா தங்கள் சகோதரர்கள் பலரும் இணைந்தனர். கோதிக் வீரர்களின் தீர்க்கத் தரிசனத் தோற்றத்தை வரலாற்றுப் பூர்வமாக நிறைவேற்றுவதற்கும் வெள்ளிக்கு ஆயத்தமாகவும் சாம்ராஜ்ஜியத்திற்கு விதிக்கப்பட்டுள்ள மற்றும் இந்த நாட்டில் (பிரான்சு) வசிக்கும் பழங்குடியினரின் முன்னோடிகளைப் பார்க்கவும் எங்களுக்கு உதவுகிறது என விளக்கமளிக்கிறது.
> 
> 
> 

1960 களில் பியர் பிளேனார்ட் மற்றும் பிலிப் டி செரிஸி ஆகியோரால் உருவாக்கப்பட்ட சியோனி நிகழ்ச்சியைப் பற்றிய பிரசுரத்தை இக்கூற்றும், 2003 இல் டா வின்சு கோடும் அடித்தளமாக மாறியது.

குறிப்புகள்
-----------

1. ↑  *The Servant People*
2. ↑  Henry Lincoln, Michael Baigent, Richard Leigh, *The Holy Blood and the Holy Grail*, Corgi, 1982. ISBN 0-552-12138-X.
**சிகோரோடைட்டு** *(Scorodite)* என்பது FeAsO4•2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீரேறிய இரும்பு ஆர்சனேட்டு கனிமம் என்று இது வகைப்படுத்தப்படுகிறது. நீர்வெப்ப படிவுகளிலும் உலகெங்கிலும் காணப்படும் கோசான் எனப்படும் சிதைவுப் பாறைகளிலும் இக்கனிமம் காணப்படுகிறது. காலநிலை மாறுபாடு மூலமாக சிகோரோடைட்டு லிமோனைட்டு என்ற கனிமமாக மாற்றமடைகிறது. 
செருமனி நாட்டிலுள்ள சாக்சோனி மாநிலத்தின் தாதுப் பகுதியான சாக்சோனி மாவட்டம் சிக்வார்சென்பெர்க் நகரத்தில் முதன் முதலாக சிகோரோடைட்டு கனிமம் கண்டறியப்பட்டது. சூடுபடுத்தும்போது பூண்டின் மணத்தை வெளிப்படுத்தியதால் பூண்டின் மணம் போன்ற என்ற பொருள் கொண்ட கிரேக்க மொழிச் சொல்லான சிகோரோடியன் என்ற சொல்லின் அடிப்படையில் இப்பெயர் சூட்டப்பட்டது.

மேற்கோள்கள்
-----------

1. ↑   Mindat data

மேலும் வாசிக்க
--------------

* Palache, C. H. Berman, and C. Frondel (1951) Dana's system of mineralogy, (7th edition), v. II, pp. 763–767

புற இணைப்புகள்
--------------

விக்கிமீடியா பொதுவகத்தில்,  
 ***சிகோரோடைட்டு***   
என்பதின் ஊடகங்கள் உள்ளன. 

* Webmineral data
* Mineral Data Publishing
**அமெரிக்க நாட்டின் தொழில்நுட்ப புதுமையாக்கப் பதக்கம்** அமெரிக்க நாட்டரசு அவர்களின் குடியரசுத் தலைவரால் வழங்கிப் பெருமை தரும் அந்நாட்டின் தலையாய "தொழிநுட்பப் புதுமையாக்கப் பரிசு". இது முன்னர் நேசனல் மெடல் ஆப் டெக்னாலச்சி (*National Medal of Technology*) என்னும் பெயரில் முன்னர் வழங்கப்பெற்றது, இப்பொழுது **நேசனல் மெடல் ஆப் டெக்னாலச்சி அண்டு இன்னொவேசன்** ( *National Medal of Technology and Innovation*) என்னும் பெயரில் வழங்கப்பெறுகின்றது. இப்பரிசை தனி ஒருவருக்கோ, குழுவாக சிலருக்கோ, ஒரு நிறுவனத்துக்கோ தருகிறார்கள். தொழில்நுட்பம் தொடர்பான துறையில், இதுவே அமெரிக்கக் குடி ஒருவருக்கு வழங்கும் அந்நாட்டின் தலையாய பரிசு.

வரலாறு
------

த நேசனல் மெடல் ஆப் டெக்னாலச்சி பரிசை 1980 இல் அமெரிக்கக் காங்கிரசு என்னும் பேராயம், இசுட்டீவன்சன்-வைண்டுலர் தொழில்நுட்பச் சட்டம் என்பதன் அடிப்படையில் நிறுவியது. தொழில்நுட்பத் துறையில் புதுமையாக்கத்தை ஊக்குவிக்கும் பொருட்டு, அதுவும் உலகளாவிய களத்தில் அமெரிக்காவின் முற்படு முயற்சி முன்னிற்க அந்நாட்டு இருகட்சிகளின் கூட்டு முயற்சியாக இப்பரிசு உருவாக்கப்பட்டது. முதல் பரிசை 1985 இல் ரோனால்டு ரேகன் 12 பேருக்கும் ஒரு நிறுவனத்துக்கும் அளித்தார் முதலில் இப்பரிசைப் பெற்றவர்களின் வரிசையில் தொழில்நுட்பத்தில் பெரும் புள்ளிகளாக அறியப்பெற்ற, ஆப்பிள் கணினி நிறுவனத்தைத் தோற்றுவித்த, இசுட்டீவ் சாப்ஃசு, இசுட்டீவ் வோசினிக் (Stephen Wozniak) ஆகியோரும், பெல் ஆய்வகமும் அடங்கும்

பரிசு பெற்றோர்
--------------

2005[update], மொத்தம் 135 பேர்களும் 12 நிறுவனங்களும் இப்பரிசைப் பெற்ற பெருமை அடைத்துள்ளனர். 

பரிசு பெற்றோர்களில் சிலர்:

* 1985, ஸ்டீவ் ஜாப்ஸ், ஸ்டீவ் வொசுனியாக், "தனி மேசைக் கணினியின் உருவாக்கத்திற்காக…"
* 1998, கென் தாம்ப்சன், டெனிஸ் ரிட்ச்சி, "யுனிக்சு இயங்குதள்ளக் கண்டுபிடிப்புக்காகவும், சி நிரலாக்க மொழி உருவாக்கியமைக்காகவும்..."

இவற்றையும் காண்க
----------------

* அமெரிக்கத் தொழிநுட்பப் பதக்கம் பெற்றோர்

அடிக்குறிப்புகளும் உசாத்துணையும்
--------------------------------

1. ↑  The National Medal of Technology and Innovation. *United States Patent and Trademark Office.*
2. ↑  The National Medal of Technology and Innovation Recipients: 1985 Laureates. *United States Patent and Trademark Office.*

வெளி இணைப்புகள்
---------------

* National Medal of Technology and Innovation official page
* National Science & Technology Medals Foundation
* List of all medal recipients
**செங்கண்ணனார்** சங்ககாலப் புலவர். இரண்டு பாடல்கள் இவர் பாடியனவாக உள்ளன. அவை: அகநானூறு 39, நற்றிசை 122.

செங்கணான் எனபவன் சோழ அரசன். செங்கண்ணனார், செங்கணான் என்னும் தமிழ்ப்பெயரை வடமொழியாளர் 'ருத்திரன்' என்பர். இது சிவனைக் குறிக்கும் பெயர்களில் ஒன்று.

பாடல் சொல்லும் செய்தி
---------------------

### நிலங்கிளை நிலை

அவன் பொருளீட்டிக்கொண்டு திரும்பிவிட்டான். கழன்ற அவளது வளையல் தோளில் செறிந்து நிற்கலாயிற்று. **அவள் நிலத்தில் காலால் கீறிக்கொண்டு நின்றாள்**. செல்லும் வழியில் என்னை நினைத்தேனும் பார்த்ததுண்டா என்றாள். நீ நொதுமல் மொழி பேசாதே. உன்னை மறப்பேனோ என்றான். அப்போது அவளது முள்ளெயிற்றுத் துவர்வாயில் முறுவல் அரும்பியது. அவன் அவளை இன்முகத்தோடு பார்த்து நகைத்தான். ஊடலா என்றான். அவன் நெற்றியை நீவிக் கூந்தலைக் கோதினான். உன்னை விட்டுவிட்டுப் பிரிந்ததால் நீ புலவி கொள்வது சரிதான் என்றான். நான் சென்ற வழியை நினைத்துப்பார் என்று பாலைநில வழி பற்றிச் சொல்கிறான்.

மூங்கிலில் பற்றிய தீ காடெல்லாம் பரவி எரிந்துவிட்டது. அதனால் சாத்துக் கூட்டத்துக்கே வழி தெரியவில்லை. புலிக்குப் பயந்து யானைக் கூட்டமே தடுமாறிக்கொண்டிருந்தது. வெயிலைத் தாங்க முடியாமல் மானினம் நிழலை நோக்கித் தாவிக்கொண்டிருந்தது. (இப்படிப்பட்ட வழியில் உன்னையும் அழைத்துச் சென்றிருந்தால் என்ன பாடு படுவாய்?) என்றான். (அகம் 39)

### நீயே சூழ்தல் வேண்டும்

தினை அறுவடை ஆகிவிட்டது. ஊரில் **மௌவல் (=மரமல்லிகை)** பூத்துக் குலுங்குகிறது. வரையக நாடன் வருவானோ என்று அன்னையும் அமராக் கண்ணோடு முகம் காட்டுகிறாள். இந்த நிலையில் நீ என்ன செய்யவேண்டும் என்பதை நீதான் எண்ணிப் பார்த்துக்கொள்ளவேண்டும் - என்று தோழி தலைவனுக்குக் கூறுகிறாள். (நற்றிணை 122)
**அமெரிக்க இலக்கியம்** (American literature**)** என்பது ஐக்கிய அமெரிக்கா மற்றும் அந்நாடு குடியேறிய நாடுகளில் எழுதப்பட்ட இலக்கியம் ஆகும். அமெரிக்கப் புரட்சிப் போருக்கு முன்பாக தற்போதைய அமெரிக்காவின் கிழக்குக் கடற்கரைப் பகுதிகளில் அமெரிக்க இலக்கியத்தின் ஆதிக்கம் அதிகம் காணப்பட்டது. 

இலக்கியப் புரட்சி காலத்தில் குறிப்பிடத்தக்க அரசியல் கட்டுரையாளர்களாக பெஞ்சமின் பிராங்கிளின், அலெக்சாண்டர் ஆமில்டன் ஆகியோர் அறியப்பட்டனர். மேலும் தாமஸ் பெய்னும் தாமஸ் ஜெபர்சனின் அமெரிக்க விடுதலைச் சாற்றுரை எனும் நூலின் மூலம் முக்கிய எழுத்தாளர்களில் ஒருவராக அறியப்பட்டார். 18 ஆம் நூற்றாண்டின் பிற்பகுதி மற்றும் 19 ஆம் நூற்றாண்டின் முற்பகுதியில் தேசத்தின் முதல் புதினம் வெளியானது. 1971 ஆம் ஆண்டில் வில்லியம் ஹில் பிரவுனின் தெ பவர் ஆஃப் சிம்பதி வெளியானது. இந்த புதினத்தில் உடன்பிறந்த இருவர் தங்களது உறவுநிலை தெரியாமல் காதலிப்பதனை அடிப்படையாகக் கொண்டிருக்கும். 

தனித்துவமான அமெரிக்க இலக்கியம் மற்றும் கலாச்சாரத்தை உருவாக்கும் நோக்கத்துடன் பல இலக்கிய நபர்கள் தங்களின் படைப்புகளை வெளியிட்டனர். அதில் வாஷிங்டன் இர்விங் மற்றும் எட்கர் ஆலன் போ ஆகியோர் மிக முக்கியமான புதின எழுத்தாளர்கள் ஆவர். 1836 ஆம் ஆண்டில் ஆழ்நிலை சங்கம் எனபதனை ரால்ப் வால்டோ எமர்சன் உருவாக்கினார். இந்த இயக்கத்தால் ஈர்க்கப்பட்டு, ஹென்றி டேவிட் தூரோ வால்டன் என்பதனை எழுதினார்.இந்த நூல் தனித்துவம் , இயற்கை மற்றும் இரையொருமை வாத உந்துதல்கள் போன்றவற்றிற்காக தற்போது வரை எழுத்துலகில் கொ ண்டாடப்படுகிறது. வில்லியம் லாயிட் கேரிசன் மற்றும் ஹேரியட் பீச்சர் ஸ்டோவ் ஆகியோரின் புகழ்பெற்ற நாவலான அங்கிள் டாம்'ஸ் கேபினால் ஒழிப்பு வாதத்திற்கு ஊக்கமாய் அமைந்தது.

### சிறு புனைகதை மற்றும் கவிதை

போருக்குப் பிந்தைய காலத்தில் சிறுகதைகள் மீண்டும் வளர்ச்சி பெறத் துவங்கியது. அதன் குறிப்பிடத் தகுந்த எழுத்தாளர்களில் ஒருவராக ஃபிளனெரி ஓ'கானர் அறியப்பட்டார். இவ் அரின் படைப்புகள் மத நம்பிக்கைகள் கொன்டனவாக அறியப்பட்டது. *எ குட் மேன் இஸ் ஹார்ட் டூ ஃபைன்ட் மற்றும் எவ்ரிதிங் தட் ரைசஸ் மஸ்ட் கவரெஜ் ஆகியவை மற்றும் 1952 ஆம் ஆண்டில் வெளியான ஒயிஸ் பிளட் மற்றும் 1960 ஆம் ஆண்டில் வெளியான தெ வயலண்ட் பியர் இட் அவே* ஆகிய இவரின் இரு புதினங்கள் குறிப்பிடத் தகுந்த படைப்பாகக் கருதப்படுகிறது. இந்தப் படைப்புகள் இவர் உண்மையினைத் தேடுதல் என்பதனை அடிப்படையாகக் கொண்டு எழுதப்பட்டிருக்கும். கேத்ரின் அன்னே போர்ட்டர், யூடோரா வெல்டி, ஜான் சீவர், ரேமண்ட் கார்வர், டோபியாஸ் வோல்ஃப் மற்றும் டொனால்ட் பார்தெல்ம் ஆகியோர் குறிப்பிடத்தகுந்தவர்கள் ஆவர். இலக்கியத்தில் ஆங்கில மொழியின் தாக்கம் தவிர்க்க இயலாத ஒன்றாக இருந்தது.

இலக்கியத்திற்கான நோபல் பரிசு பெற்ற அமெரிக்க எழுத்தாளர்கள்
---------------------------------------------------------

1930: சிங்ளேர் லூயிஸ் (நாவலாசிரியர்) 1936: யூஜின் ஓ நீல் (நாடக ஆசிரியர்) 

1938: பெர்ல் எஸ். பக் (சுயசரிதை மற்றும் நாவலாசிரியர்) 1948: தாமஸ் ஸ்டியன்ஸ் எலியட் (கவிஞர் மற்றும் நாடக ஆசிரியர்) 

1949: வில்லியம் பால்க்னர் (நாவலாசிரியர்) 1954: ஏர்னஸ்ட் ஹெமிங்வே (நாவலாசிரியர்) 

1962: ஜான் ஸ்டீன்பெக் (நாவலாசிரியர்) 1976: சவுல் பெல்லோ (நாவலாசிரியர்) 

1978: ஐசக் பாஷெவிஸ் சிங்கர் (நாவலாசிரியர், இத்திஷ் மொழியில் எழுதினார்) 1987: ஜோசப் ப்ராட்ஸ்கி (கவிஞரும் கட்டுரையாளருமான இவர் ஆங்கிலம் மற்றும் ரஷ்ய மொழிகளில் எழுதினார்) 

1993: டோனி மாரிசன் (நாவலாசிரியர்) 2016: பாப் டிலான் (பாடலாசிரியர்)

சான்றுகள்
---------

1. ↑  Baym, Nina, ed. *The Norton Anthology of American Literature*. New York: W.W. Norton & Company, 2007. Print.
புதினாலங்காரி 1876
**புதினாலங்காரி** இலங்கை கொழும்பிலிருந்து 1876 ம் ஆண்டு வெளிவந்த வார இதழாகும்.

கருத்து
-------

இலங்கையில் பொதுவாக செய்தி அல்லது பெருங்கதை புதினம் என 19ம் நூற்றாண்டுகளிலும், 20ம் நூற்றாண்டின் ஆரம்பப் பகுதிகளிலும் அழைக்கப்பட்டுள்ளது. எனவே இங்கு "புதின' என்பது செய்தி என பொருள்கொள்ளப்படுகின்றது. "புதின அலங்காரி" தான் "புதினாலங்காரி" ஆயிருக்க வேண்டும். எனவே இதுவொரு வாராந்த செய்தி இதழாக எடுத்துக் கொள்ளலாம்.

#### ஆசிரியர்

* நெ. ம. வாப்பு மரைக்காயர்

இதழ் முகப்பு
------------

புதினாலங்காரி இதழின் முகப்பில் பிறையும், பொழுதும் முத்திரையிடப்பட்டிருந்தது. பொதுவாக பிறையும், பொழுதும் முத்திரையே இஸ்லாமியர்கள் பயன்படுத்துவர். இன்றுகூட இஸ்லாமிய நிகழ்வுகளை அடையாளப்படுத்த இந்த பிறையும், பொழுதும் முத்திரை பயன்படுத்தப்படுகின்றது. எனவே புதினாலாங்கரி ஓர் இஸ்லாமிய இதழாக கொள்ளப்படுகின்றது.

#### உள்ளடக்கம்

இதுவொரு செய்தி இதழ் என்ற அடிப்படையில் நாட்டின் முக்கிய செய்திகளைத் வாராந்தம் தொகுத்து வெளியிட்டு வந்துள்ளது. அதேநேரம், இலங்கை இஸ்லாமியர்களின் செய்திகளுக்கும் பெருமளவில் முக்கியத்துவம் கொடுத்தும் வந்துள்ளது.

#### அரபுத் தமிழும் கலந்தது

புதினாலங்காரி தமிழில் வெளிவந்தாலும்கூட அரபுத் தமிழும் கலந்திருந்தது.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 6, 1982)
**சுவாமிநாதன் சுசீந்திரராஜா** என்னும் முழுப் பெயர் கொண்ட **சு. சுசீந்திரராஜா** (பிறப்பு: 9 அக்டோபர் 1933) இலங்கையைச் சேர்ந்த ஒரு மொழியியலாளர். இலங்கையிலும், தமிழ்நாட்டிலும் புகழ் பெற்ற அறிஞர்களிடம் கல்வி பயின்றவர். தமிழ், ஆங்கில மொழிகளில் பாண்டித்தியம் பெற்றிருந்தது மட்டுமன்றி, சிங்களம், சமசுக்கிருதம், மலையாளம், கன்னடம் ஆகிய மொழிகளிலும் அவருக்குப் பழக்கம் உண்டு. தமிழ்நாட்டில் உள்ள அண்ணாமலைப் பல்கலைக்கழகத்தில் சிறிது காலம் விரிவுரையாளராகப் பணியாற்றிய சுசீந்திரராஜா, இலங்கையில் கொழும்புப் பல்கலைக்கழகம், களனிப் பல்கலைக்கழகம், யாழ்ப்பாணப் பல்கலைக்கழகம் ஆகியவற்றிலும் பல்வேறு பதவிகளில் கடமையாற்றினார்.

வரலாறு
------

### இளமைக்காலம்

சுசீந்திரராஜா இலங்கையில் வட மாகாணத்தில் உள்ள யாழ்ப்பாணத்தில் 1933ம் ஆண்டு அக்டோபர் 9ம் தேதி பிறந்தார். இவரது தந்தையார் மயிலிட்டி எஸ். சுவாமிநாதன், ஒரு கல்வியாளர். யாழ்ப்பாணம், திருநெல்வேலியில் இருந்த சைவ ஆசிரியர் பயிற்சிக் கல்லூரியில் நீண்ட காலம் அதிபராகப் பணியாற்றியவர். இவருடைய தொடர்புகள் காரணமாக, அக்காலத்தில் யாழ்ப்பாணத்தில் இருந்த புகழ் பெற்ற தமிழ் அறிஞர்களிடம் தமிழ் படிக்கும் வாய்ப்பு சுசீந்திரராஜாவுக்குக் கிடைத்தது.

மேற்கோள்கள்
-----------

1. ↑  சுசீந்திரராஜா, சு. தமிழியல்சார் சிந்தனைத் துளிகள்-2, சேமமடு பதிப்பகம், 2011, பக். vii. (சி. தில்லைநாதனின் முன்னுரை)
2. ↑  Pushparatnam, P. and Sivaranee, S. Professor Suseendrarajah (A biographical sketch), in *Studies in Sri Lankan Tamil Linguistics and Culture - Professor Swaminathan Suseendrarajah Sixty Fifth Birthday Commemoration Volume - Selected Papers of Professor Suseendrarajah*, University of Jaffna, 1998, p. v.
**பழவங்காடி கணபதி கோயில்** (*Pazhavangadi Ganapathy Temple*) இந்தியாவின் கேரளா மாநிலத் தலைநகரான திருவனந்தபுரம் கிழக்குக் கோட்டைப் பகுதியில் அமைந்துள்ளது. இக்கோவிலின் மூலவிக்ரகம் *ஸ்ரீமகாகணபதி* (வினாயகர்) ஆகும். இக்கோவிலின் வினாயகர் சிலையானது, வலது காலை மடித்து உட்கார்ந்த நிலையில் அமைக்கப்பட்டுள்ளது. மேலும் இக்கோவிலில் *ஸ்ரீகணபதி*யின் சிலையானது 32 வெவ்வேறு விதமான வடிவங்களில் அமைக்கப்பட்டுள்ளது. இக்கோவிலானது திருவனந்தபுரம் பத்மநாபசாமி கோயிலுக்கு மிக அருகில் அமைந்துள்ளது. மேலும் இக்கோவிலில் தர்மசாஸ்தா, துர்கை அம்மன், நாகராஜா ஆகிய கடவுள் சிலைகள் அமைக்கப்பட்டுள்ளன.

வரலாறு
------

முதலில் இக்கோவிலானது முதலில் நாயர்களால் நிர்மாணித்து பராமரிக்கப்பட்டது. இவர்கள் பத்மனாபபுரம் அரண்மனையில் திருவாங்கூர் அரசவையில் போர்வீரர்களாக இருந்தனர். பின்னர் இந்திய ராணுவத்தின் கீழ் திருவாங்கூர் சமஸ்தானம் வந்த பின்னர் இக்கோவிலானது இந்திய ராணுவத்தால் பராமரிக்கப்பட்டது.

வழிபாடுகள்
----------

இக்கோவிலின் முக்கிய வழிபாடு தேங்காய் உடைத்து வழிபாடு செய்வதாகும். மேலும் கணபதி ஹோமம் செய்யப்படுகிறது. அப்பம், மோதகம் போன்றவையும் வழிபாட்டின் போது இங்கு படைக்கப்படுகிறது.

திருவிழாக்கள்
-------------

இக்கோவிலின் முக்கியத் திருவிழா வினாயகர் சதுர்த்தி ஆகும். மேலும் *கணேஷ் ஜெயந்தி*, *விரத சதுர்த்தி*, *சங்கஸ்தி சதுர்த்தி* போன்ற வழிபாடுகளும் நடக்கும். திருவோணம், விஜயதசமி, விஷூ மற்றும் மகா சிவராத்திரி நாட்களில் சிறப்பு வழிபாடு செய்யப்படும்

உடைக் கட்டுப்பாடு
-----------------

வழக்கமான எல்லாக் கேரளா கோயில்களைப் போலவே இங்கும் பாரம்பரிய உடை அணிந்தவர்கள் மட்டுமே அனுமதிக்கப்படுவர். ஆண்கள் கீழே வேட்டி எனப்படும் முண்டு அணிந்து, மேலே சட்டை அணியாமலும் செல்ல வேண்டும். பெண்கள் பாரம்பரிய உடையான சேலை அணிந்து செல்ல வேண்டும்.

அமைவிடம்
--------

இக்கோயிலானது திருவனந்தபுரம் தொடர்வண்டி நிலையத்திலிருந்து 0.5 கிலோமீட்டர்கள் தொலைவில் இருக்கிறது. இக்கோவிலின் அமைவிடம் 8°17′09″N 76°33′49″E﻿ / ﻿8.2858°N 76.5637°E﻿ / 8.2858; 76.5637.
யாழ்ப்பாணத்தில் அமெரிக்க இலங்கை மறைப்பணியைச் சேர்ந்த சில மறைப்பணியாளர்கள், 1890கள்
**அமெரிக்க இலங்கை மறைப்பணி** (*American Ceylon Mission*, ACM) என்பது இலங்கையின் யாழ்ப்பாணத்தில் இயங்கி வந்த ஒரு கிறித்தவ மறைப்பணி அமைப்பாகும். இவ்வமைப்பு "பிறநாடுகளுக்கு மறைப்பணியாளர்களை அனுப்பும் அமெரிக்க அமைப்பினால்" (*American Board of Commissioners for Foreign Missions*, ABCFM) நிதியுதவி அளிக்கப்பட்டு 1813 ஆம் ஆண்டில் இலங்கை வந்த மதப்பணியாளர்களால் ஆரம்பிக்கப்பட்டது. இந்திய, இலங்கை பிரித்தானியக் குடியேற்ற அரசு இவர்களை ஒப்பீட்டளவில் சிறிய யாழ்ப்பாணக் குடாநாட்டுக்கு மட்டுமே (ஏறத்தாழ 40 ஆண்டு காலத்திற்கு) வருவதற்கு அனுமதி அளித்தனர். இந்த மறைப்பணியாளர்களின் தாக்கம் இலங்கையில் குறிப்பாக 1820கள் தொடக்கம் 20-ஆம் நூற்றாண்டின் தொடக்ககாலம் வரை இருந்து வந்தது. இக்காலப் பகுதியில், அவர்கள் கிறித்தவ மறைப்பரப்புடன், ஆங்கிலத்தில் இருந்து தமிழுக்கு மொழிபெயர்ப்பு, நூல்கள் அச்சிட்டு வெளியிடல், தொடக்க, மற்றும் உயர் கல்விக்கூடங்கள் நிறுவுதல், யாழ் குடாநாட்டு மக்களுக்கு அடிப்படை மருத்துவ வசதிகளை ஏற்படுத்திக் கொடுத்தல் போன்ற சமூக சேவைகளிலும் ஈடுபட்டனர். உள்ளூர் சமய, மற்றும் சடங்குகளுக்கு எதிரான தமது பரப்புரைகளை பிரசுரங்கள் வாயிலாக வெளியிட்டனர். இந்நடவடிக்கைகள் இலங்கைத் தமிழர் வாழ்வில் பெரும் சமூக மாற்றங்களை ஏற்படுத்தியது. இம்மாற்றங்கள் அவர்களின் வாழ்வில் இன்றளவும் தொடர்கின்றன. யாழ்ப்பாணக் குடாநாட்டில் இன்றுள்ள குறிப்பிடத்தக்க சில கல்வி, மருத்துவ நிலையங்கள் அமெரிக்க மறைப்பணியாளர்களின் உதவியுடன் நிறுவப்பட்டவையே.

வரலாறு
------

பட்டிக்கோட்டா செமினறி
---------------------

முதன்மைக் கட்டுரை: பட்டிகோட்டா செமினறி

இவற்றையும் பார்க்க
------------------

* யாழ்ப்பாணம் மறைமாவட்டம்
* இலங்கையில் சீர்திருத்தத் திருச்சபை

மேற்கோள்கள்
-----------

1. ↑  Hoole, Ratnajeevan (2002-03-21). "The first modern Asian University". 2007-11-16 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-31 அன்று பார்க்கப்பட்டது.

வெளி இணைப்புகள்
---------------

* History of the American Ceylon Mission at the Wayback Machine  (*archived பெப்ரவரி 15, 2012*).
* Historical pictures of American missions in Ceylon
* Church of South India - Jaffna Diocese பரணிடப்பட்டது 2007-11-02 at the வந்தவழி இயந்திரம்
* 150 years of Udupiddy American Mission College
* Relief organization for tsunami victims பரணிடப்பட்டது 2006-02-19 at the வந்தவழி இயந்திரம்
* American Ambassadors: W. Robert Holmes
* American Ambassadors: Daniel Poor
* Medical Evangelist to Tamils:Dr. Samuel Fisk Green
* Complete letters from Victor Karunairanjan பரணிடப்பட்டது 2008-07-20 at the வந்தவழி இயந்திரம்
* வடக்கின் கல்வி வளர்ச்சிக்கு உரமூட்டிய அமெரிக்கன் மிசன் இலங்கை திருச்சபை, தினகரன், 21 அக்டோபர் 2010
**பழம்பேட்டை முத்துமாரியம்மன் கோயில்** தமிழ்நாட்டில் திருவண்ணாமலை மாவட்டம், பழம்பேட்டை என்னும் ஊரில் அமைந்துள்ள அம்மன் கோயிலாகும்.

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்துமாரியம்மன் சன்னதியும், ரேணுகாம்பாள், நாகாத்தம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பா.சீனுவாசன் செட்டியார் பரம்பரை அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி 1 முதல் 5 வெள்ளி வரை திருவிழா முக்கிய திருவிழாவாக நடைபெறுகிறது. புரட்டாசி, [[தை மாதம்]] திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.